《和虞先生题武当山张真人别业》
元代·朱德润

岚雨初晴绿树新，松萝夹屋净无尘。
洞花幽鸟时时别，野鹤孤云日日亲。
红雾半窗丹火候，青山万古百年人。
从君更觅方平宅，玄武门前作近邻。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。